Komisijos reglamentas (EEB) Nr. 2915/93
1993 m. spalio 22 d.
iš dalies keičiantis Reglamentą (EEB) Nr. 3077/78 dėl atestatų, lydinčių iš valstybių, kurios nėra narės, importuotus apynius, prilyginimo Bendrijos sertifikatams
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EEB) Nr. 3124/92 [2], ir ypač į jo 5 straipsnio 2 dalį,
kadangi Komisijos reglamentas (EEB) Nr. 3077/78 [3] su paskutiniais pakeitimais, padarytais Reglamentu (EEB) Nr. 2238/91 [4], pripažįsta pažymėjimų, lydinčių iš tam tikrų valstybių, kurios nėra narės, importuotus apynius, lygiavertiškumą Bendrijos sertifikatams ir pateikia tų šalių organizacijų, įgaliotų išduoti atitikties atestatus, ir jais patvirtinamų produktų sąrašą; kadangi paskesni politiniai įvykiai privertė taisyti tą sąrašą; kadangi būtent tų valstybių, kurios nėra narės, atitinkamų organizacijų pareiga yra atnaujinti šio reglamento priede esamą informaciją ir palaikyti glaudžius ryšius su Komisija teikiant jos padaliniams atitinkamą informaciją;
kadangi Vengrija vėliau įsipareigojo laikytis apynių ir apynių produktų pardavimui nustatytų reikalavimų bei įgaliojo tam tikrą organizaciją išduoti atitikties atestatus; kadangi dėl to tokie atestatai turėtų būti pripažinti lygiaverčiais Bendrijos sertifikatams, o jais patvirtinti produktai turėtų būti leidžiami į laisvą apyvartą; kadangi Reglamento (EEB) Nr. 3077/78 priedas turėtų būti atitinkamai pakeistas ir papildytas;
kadangi šiame reglamente numatytos priemonės atitinka Apynių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3077/78 1 straipsnis papildomas šiuo sakiniu:
"Priedas keičiamas remiantis atitinkamų valstybių, kurios nėra narės, pateikta informacija."
Šio reglamento priedas pakeičia Komisijos reglamento (EEB) Nr. 3077/78 priedą.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. spalio 22 d.